Alar Süda 04.08.2025 nr 3-1.60/2025/74

Riigimetsa Majandamise Keskus

alar.suda@rmk.ee 03.09.2025 nr 5.1-7/8089-2

Narva Linnavalitsuse seisukoht Kulgu- ja

Vepsküla kogukonnaaladel erakorralise raie tegemiseks

Pöördusite meie poole seoses kavatsusega teha vanade ja ohtlike puude raiet riigimaal, Narva metskondade 32, 33, 34, 35 ning 126 territooriumitel.

Teatame, et Narva Linnavalitsusel ei ole vastuväiteid riigimaal erakorraliste raiete läbiviimise ega ka metsamaterjali ladustamise koha suhtes. Samas rõhutame, et ladustamise periood peaks olema võimalikult lühike.

Raiete teostamisel palume lähtuda uue Narva linna üldplaneeringu põhimõtetest:

* **Kulgu metsaala** paikneb kõrgendatud avaliku huviga alal (KAH ala).
* **Vepsküla metsaala** jääb maakonnaplaneeringu ja uue üldplaneeringu järgi rohevõrgustiku alale.

Väljavõte Narva linna üldplaneeringu keskkonnamõju strateegilise hindamise aruandest:  
„KSH-s tehti ettepanekud lisada ÜP-sse järgmised rohevõrgustiku maa-alade kasutustingimused:  
▪ üldjuhul tuleb võrgustiku alal raadamist vältida. Erandina võib raadamist lubada riiklikult oluliste joonobjektide rajamisel ning olemasolevate taristuobjektide hooldamiseks või rekonstrueerimiseks. Muudel juhtudel tuleb raadamisele eelnevalt hinnata tegevuse mõju rohevõrgustiku toimimisele ning vajadusel rakendada rohelise võrgustiku toimimiseks vajalikke leevendus- ja kompensatsioonimeetmeid.  
▪ metsa maa-alale ja looduslikule haljas maa-ala juhtfunktsiooniga aladel tuleb välistada uute hoonete ja suurepindalaliste rajatiste (nt päikesepark) rajamine.“

Seetõttu palume hinnata kavandatava tegevuse mõju rohevõrgustiku toimimisele ning vajadusel rakendada leevendus- ja kompensatsioonimeetmeid rohelise võrgustiku toimimise tagamiseks.

**Prügi ladustamise osas**:  
Linnamajandusamet tegeleb omavoliliste prügilate likvideerimisega munitsipaalmaal vastavalt eelarvelistele võimalustele. Seepärast palume Teil teavitada meie ametit uutest prügi ladustamise kohtadest, mis avastatakse või on avastatud Narva linna haldusterritooriumil.

**Illegaalse maakasutuse osas:**

Arhitektuuri- ja Linnaplaneerimise Amet saatis omalt poolt AÜ-le Metsaonnid kirja, milles palub tagada ohutus erakorralise raie läbiviimisel ja eemaldada ebaseaduslik ehitis.

Lugupidamisega

(allkirjastatud digitaalselt)

Natalja Šibalova

direktor

1. Rohe- ja puhkevõrgustiku [skeem](https://dge.ee/maps/Narva-linn/dokumendid/skeemid/2023-12-12%20Rohe-%20ja%20pukhkevorgustik.png)

2. Narva linna üldplaneeringu [seletuskiri](https://dge.ee/maps/Narva-linn/dokumendid/2024-04-09_Narva_UP_seletuskiri_avalikule%20v%C3%A4ljapanekule.pdf)

Anastassija Potapova

[anastassija.potapova@narva.ee](mailto:anastassija.potapova@narva.ee)